### Sagsfremstilling

Orientering fra udvalgsformanden:

Digelaget for Kirkeby Dige har henvendt sig med ønske om frigivelse af anlægsmidler til forstærkning af Kirkeby Dige/Nordre Fløjdige.

Rangstrup Borgerforening har henvendt sig i sag om opsætning af telemast.

Orientering fra øvrige udvalgsmedlemmer:

Orientering fra forvaltningen:

Rottebekæmpelse

Rottesager som er indgået til kommunen er opgjort til 1061 anmeldelser i 2021. Det er det hidtil laveste antal rotteanmeldelser pr. år, som er registeret i nyere tid. Siden 2014 har Staten ad flere gange revideret [adresse] med det formål at øge fokus på og komme det stigende rotteproblem til livs. Efter et fald i antal anmeldelser i perioden 2016 til 2018, steg rotteanmeldelserne igen kraftigt i 2019. Rottebekæmpelsen er udliciteret, og fra 1.1.2020 varetages opgaven af Rentokil Initial. Efter at have "ryddet op" det første år, hvor der var 1623 rotteanmeldelser, er vi nu endt på 1061. Rottebekæmperen afregnes efter antal rottesager, og det fine resultat udløser derfor jf. kontrakten en bonus. Reduktionen i rotteanmeldelser skyldes fokus på den kortere responstid, som er reduceret fra 14 dage til 7 dage, for opfølgning på rotteanmeldelser og en effektiv rottebekæmpelse.

Projektforslag Skibbroen

Effekt Arkitekterne har arbejdet scenarier, som på forskellig vis præsenterer de arkæologiske fund af [adresse]. Forslagene er behandlet i Midtbyudvalget, der efterfølgde indstiller til Økonomiudvalget, at der arbejdes videre med et forslag om en tunnel - løsning hvor man går ned under kørebanen for besigtigelse og oplevelse. Det allerede godkendte byrumsprojekt i forlængelse af [adresse] med springvang, pladsdannelsen og kiosken kan gennemføres, dog vil det betyde mindre indskrænkninger ved en vejomlægning. Der forestår efterfølgende en videre undersøgelse, projektering og tilbudsindhentning på det valgte projekt, inden der kan arbejdes videre. Dette betyder, at der også vil blive set på, om det er hensigtsmæssigt at omdefinere tidsplanen for hvornrå der arbejdet hvor henne, så man ikke begrænser sig for meget, i forhold til den videre løsnings udførelse.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.

Mødet den 14. juni afholdes kl 12-14.